Fælles forslag til RÅDETS FORORDNING om ophævelse af forordning (EF) nr. 2488/2000 om fortsat indefrysning af midler i forbindelse med Slobodan Milosevic og personer, der er knyttet til ham /* JOIN/2014/034 final - 2014/0271 (NLE) */





BEGRUNDELSE (1) Ifølge Rådets forordning (EF) nr. 2488/2000[1] indefryses alle midler, der befinder sig uden for Forbundsrepublikken Jugoslavien, og som tilhører Slobodan Milosevic og fysiske personer, der er knyttet til ham, og sådanne finansielle midler må ikke stilles til rådighed for eller til gavn for nogen af de personer, der er anført i bilag I til forordningen. (2) Ved Rådets afgørelse [...] ophævede Rådet sin fælles holdning 2000/696/FUSP. Rådet besluttede, at der ikke længere er grund til at anvende disse restriktive foranstaltninger, eftersom de personer, der er opført i bilaget, ikke længere udgør en trussel mod konsolideringen af demokratiet. (3) Unionens højtstående repræsentant for udenrigsanliggender og sikkerhedspolitik og Kommissionen foreslår at ophæve Rådets forordning (EF) nr. 2488/2000 med øjeblikkelig virkning. 2014/0271 (NLE) Fælles forslag til RÅDETS FORORDNING om ophævelse af forordning (EF) nr. 2488/2000 om fortsat indefrysning af midler i forbindelse med Slobodan Milosevic og personer, der er knyttet til ham RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse [...][2] om ophævelse af fælles holdning 2000/696/FUSP om opretholdelse af særlige restriktive foranstaltninger rettet mod Slobodan Milosevic og personer, der er knyttet til ham, under henvisning til det fælles forslag fra Unionens højtstående repræsentant for udenrigsanliggender og sikkerhedspolitik og Kommissionen og ud fra følgende betragtninger: (1) Ifølge Rådets forordning (EF) nr. 2488/2000[3] indefryses alle midler, der befinder sig uden for Forbundsrepublikken Jugoslavien, og som tilhører Slobodan Milosevic og fysiske personer, der er knyttet til ham, og sådanne finansielle midler må ikke stilles til rådighed for eller til gavn for nogen af de personer, der er anført i bilag I til forordningen. (2) Ved Rådets afgørelse [...][4] ophævede Rådet sin fælles holdning 2000/696/FUSP[5]. Rådet besluttede, at der ikke længere er grund til at anvende disse restriktive foranstaltninger, eftersom de personer, der er opført i bilaget, ikke længere udgør en trussel mod konsolideringen af demokratiet. (3) Forordning (EF) nr. 2488/2000 bør derfor ophæves med øjeblikkelig virkning — VEDTAGET DENNE FORORDNING: Artikel 1 Forordning (EF) nr. 2488/2000 ophæves. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] Rådets forordning (EF) nr. 2488/2000 af 10. november 2000 om fortsat indefrysning af midler i forbindelse med Slobodan Milosevic og personer, der er knyttet til ham, og om ophævelse af forordning (EF) nr. 1294/1999 og (EF) nr. 607/2000 samt artikel 2 i forordning (EF) nr. 926/98 (EFT L 287 af 14.11.2000, s.19). [2] […] [3] Rådets forordning (EF) nr. 2488/2000 af 10. november 2000 om fortsat indefrysning af midler i forbindelse med Slobodan Milosevic og personer, der er knyttet til ham, og om ophævelse af forordning (EF) nr. 1294/1999 og (EF) nr. 607/2000 samt artikel 2 i forordning (EF) nr. 926/98 (EFT L 287 af 14.11.2000, s.19). [4] […] [5] Fælles holdning 2000/696/FUSP af 10. november 2000 om opretholdelse af særlige restriktive foranstaltninger rettet mod Slobodan Milosevic og personer, der er knyttet til ham (EFT L 287 af 14.11.2000, s. 1).